section_heading: Izgled
paragraph_text: Građena je kao crkva u primorskom stilu. U ispravama Dubrovačke Republike zabilježeno je da je kad je nakon prenamjene u džamiju da je zapadno pročelje preinačeno. Okvir od ulaza napravljen je u osmanskim vremenima. Nekada su bili vidljivi dijelovi broda od crkve. Staroj je crkvi svetište odsječeno. Dvorana od crkve je ostala sačuvana. Zadržala je pravokutni oblik. Po dva pilastra bila su na dužinskim stranama. Pilastri prerastaju u oštro zasvedena pojačanja oštra gotičkog svoda. Prigodom pregradnje vjerojatno su srušena dva pilastra koja bi se po stilu gradnje crkve morala nalaziti na spojnim mjestima začelnog zida i bočnih zidova. Minaret je vrlo star, barem sudeći po parternom dijelu. Ipak, čini se da nije građen u isto doba kao crkva, pa je vjerojatno dodan u ranoj fazi osmanske vlasti. Jugoistočni zid je naknadno sazidan i upola je tanji od starih zidova. U njegovoj istočnoj polovici bio je mihrab. Građevinskim zahvatima 1935. godine vanjski izgled dosta je promijenjen. Dobila je dodatnu dvoranu. Minaret je nakon tih zahvata došao u sredinu građevine. U dvorištu je staro mezarje - šehitluk.